2. pielikums

*Kuldīgas novada pašvaldība noteikumiem Nr. 1/2025*

*“Interešu izglītības programmu īstenošanas*

*principi un kārtība Kuldīgas novadā”*

**Interešu izglītības programmu īstenošanas kritēriji**

1. **Kritēriji interešu izglītības programmu jomai – kultūrizglītība\* – deja:**
   1. apakšjomas dejai – eksotiskās dejas, klasiskās dejas, laikmetīgās dejas, hiphopa kultūras deja, mūsdienu dejas, ritmika, sarīkojuma/balles dejas, defilē;

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe - iesācēju grupa | **Audzēkņu zināšanas, iemaņas/prasmes:** apgūst dejas pamatus – ritmiku, stājas, plastikas un fiziskos vingrinājumus, klasisko, mūsdienu, laikmetīgo u.c. deju.  **Darbības rezultatīvais rādītājs:** uzstāšanās programmas vai mācību iestādes mērogā. Interešu izglītības programmas audzēkņi var piedalīties novada skatēs/pasākumos. |
| 2. izglītības pakāpe -pamatgrupa | **Audzēkņu zināšanas, iemaņas/prasmes:** programmā darbojas audzēkņi ar priekšzināšanām dejas jomā, pilnveido dejas pamatu apguvi – kompozīciju, skatuves mākslu, jaunus dejas žanrus – *hip-hop*, *džeza* deja, u.c.  **Darbības rezultatīvais rādītājs:** grupu atklātās stundas un koncertdarbība (4–8 uzstāšanās reizes mācību gadā izglītības iestādes, novada pasākumos) un dalība novada un valsts skatēs un konkursos. |
| 3. izglītības pakāpe - augstākās meistarības pamatgrupa | **Audzēkņu zināšanas, iemaņas/prasmes:** programmā nodarbojas audzēkņi ar priekšzināšanām dejas jomā. Pilnveido dejas mākslas apguvi – improvizācijas mākslu, solistu un duetu sagatavošana, jauni deju žanri – džeza deja, autordeja, u.c. Audzēkņiem pasniedz dejas mācīšanas metodiku – prasmi strādāt ar iesācēju grupas dalībniekiem. Darbs ar talantīgajiem bērniem un jauniešiem.  **Darbības rezultatīvais rādītājs:** grupu atklātās stundas un koncertdarbība (6–10 uzstāšanās reizes mācību gadā izglītības iestādes, novada pasākumos; dažāda mēroga koncertos, svētkos, festivālos). Godalgotu vietu iegūšana novada un valsts skatēs un konkursos. Sagatavota vismaz 1–2 tematiski vienota 15–20 min gara koncertprogramma, atkarībā no grupu skaita. |

Kritēriji stundu skaita noteikšanai interešu izglītības programmām;

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Audzēkņu vecuma grupas | Pirmsskolas vecuma audzēkņi | | 1.-4.klase | | 5.-6.klase | | 7.-9.klase | | 10.-12.klase | |
| 7-10 g.v. audzēkņi | | 11-12 g.v. audzēkņi | | 13-15 g.v. audzēkņi | | 16-25 g.v. audzēkņi | |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 8 | 4 | 8 | 4 | 8 | 4 | 8 | 4 | 8 | 4 |
| 2. izglītības pakāpe | 8 | 4 | 8 | 6 | 8 | 6 | 8 | 8 | 8 | 8 |
| 3. izglītības pakāpe | - | - | 8 | 6 | 8 | 8 | 8 | 10 | 8 | 10 |

\* Kultūrizglītības jomas programmas īstenotājs var paredzēt individuālo darbu, tam paredzēto stundu skaitu saskaņojot ar BJC direktori.

1.2. apakšjomas dejai – skatuviskā tautas deja;

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** apgūst tautas dejas horeogrāfiskās leksikas pamatiemaņas.  **Darbības rezultatīvais rādītājs:** uzstāšanās programmas vai mācību iestādes mērogā. |
| 2. izglītības pakāpe | **Audzēkņu zināšanas, iemaņas/prasmes:** apgūtas tautas dejas horeogrāfiskā leksika, klasiskās dejas pamatiemaņas un tautas tērpu valkāšanas kultūras iemaņas.  **Darbības rezultatīvais rādītājs:** līdzdalība izglītības iestādes pasākumos. Godalgotas vietas iegūšana novada skatēs. |
| 3.izglītības pakāpe | **Audzēkņu zināšanas, iemaņas/prasmes:** pilnveidotas iemaņas tautas dejas horeogrāfiskajā leksikā, klasiskās dejas pamatos, ka arī tautas tērpu valkāšanas kultūras iemaņas**.** Apgūts Dziesmu un deju svētku repertuārs, ka arī pilnveidots deju mākslinieciskais un tehniskais izpildījums.  **Darbības rezultatīvais rādītājs:** grupu atklātās stundas un dalība dažāda mēroga koncertos, svētkos, festivālos. Godalgotu vietu iegūšana novada skatēs (iegūta novada skates I un II pakāpe). |
| 4. izglītības pakāpe | **Audzēkņu zināšanas, iemaņas/prasmes:** meistarības attīstīšana un nostiprināšana tautas un skatuviskās dejas horeogrāfiskajā leksikā, klasiskās dejas pamatos un citos deju žanros (raksturdejās, pilatēs, aerobikas žanros u.c.), ka arī pilnībā apgūtas tautas tērpu valkāšanas kultūras iemaņas.  **Darbības rezultatīvais rādītājs:** grupu atklātās stundas un regulāra koncertdarbība (līdzdalība valsts, starptautiska līmeņa pasākumos). Godalgotu vietu iegūšana novada skatēs ( iegūta novada skates I pakāpe vai laureāta nosaukumu). Sagatavotas vismaz 2 tematiski vienotas 30 min garas koncertprogrammas. |

Kritēriji stundu skaita noteikšanai interešu izglītības programmai:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Audzēkņu vecuma grupas | Pirmsskolas vecuma audzēkņi | | 1.-2.klase | | 3.-4.klase | | 5.-9.klase | | 10.-12.klase | |
| 7-8 g.v. audzēkņi | | 9-10 g.v. audzēkņi | | 11-15 g.v. audzēkņi | | 16-25 g.v. audzēkņi | |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 16 | 2 | 16 | 4 | 16 | 4 | 16 | 4 | 16 | 4 |
| 2. izglītības pakāpe | 16 | 2 | 16 | 4 | 16 | 4 | 16 | 4 | 16 | 4 |
| 3. izglītības pakāpe | - | - | 16 | 4 | 16 | 6 | 16 | 8 | 16 | 8 |
| 4. izglītības pakāpe | - | - | 16 | 6 | 16 | 8 | 16 | 10 | 16 | 12 |
| Kritēriji koncertmeistara stundu skaita noteikšanai | 0,5 no grupai piešķirtā stundu skaita | | | | | | | | | |

\* Kultūrizglītības jomas programmu īstenotājs var paredzēt individuālo darbu, tam paredzēto stundu skaitu saskaņojot ar BJC direktori.**2. Kritēriji interešu izglītības programmas jomai – kultūrizglītība\* – mūzika**

2.1. apakšjomas mūzikai – koris

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** apgūst vienbalsīgu repertuāru, vokālā darba pamatiemaņas un prasmes, notiek darbs ar ārpustoņa dziedošiem bērniem. Korī darbs vērsts uz unisona pilnveidošanu, tiek attīstītas audzēkņu individuālās un kolektīvās muzicēšanas prasmes.  **Darbības rezultatīvais rādītājs:** koris piedalās izglītības iestādes pasākumos, koncertos. |
| 2. izglītības pakāpe | **Audzēkņu zināšanas, iemaņas/prasmes:** apgūst divbalsīgu repertuāru. Tiek likti pamati harmoniskās dzirdes attīstībai, un vokālai meistarībai.  **Darbības rezultatīvais rādītājs:** koris piedalās izglītības iestādes pasākumos, koncertos un novada skatēs. |
| 3.izglītības pakāpe | **Audzēkņu zināšanas, iemaņas/prasmes:** apgūst trīsbalsīgu repertuāru. Uzmanība pievērsta vokālās meistarības pilnveidei – stājai, elpai, vokālajam tonim.Attīstot harmonisko dzirdi, pievērsta uzmanība intonācijai, frāzējumam un dziesmas mākslinieciskajam izpildījumam.  **Darbības rezultatīvais rādītājs:** korispiedalās izglītības iestādes pasākumos, koncertos un novada skatēs un iegūta I vai II pakāpe. Piedalās valsts līmeņa pasākumos. |
| 4. izglītības pakāpe | **Audzēkņu zināšanas, iemaņas/prasmes:** apgūst četrbalsīgu un daudzbalsīgu repertuāru. Kori pilnveido vokālo meistarību, daudzbalsīgās dziedāšanas prasmes, strādā pie daudzpusīga repertuāra, lai sasniegtu augstu māksliniecisko līmeni.  **Darbības rezultatīvais rādītājs:** koris piedalās izglītības iestādes pasākumos, koncertos un novada un valsts skatēs un iegūta I pakāpe. Piedalās valsts un starptautiska līmeņa pasākumos, Sagatavotas vismaz 2 tematiski vienotas 30 min garas koncertprogrammas. |

Kritēriji stundu skaita noteikšanai interešu izglītības programmai:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Audzēkņu grupas | Sagatavošanas grupa | | Jaunizveidotie kolektīvi  (līdzdalība iestādes mēroga pasākumos) | | Pamatgrupa  (apgūtas izglītības pakāpes pamatiemaņas, realizēta valsts noteiktā programma **vai** sagatavotas vismaz divas tematiski vienotas 30 min garas koncertprogrammas) | | Meistarības grupa  (izcili apgūtas izglītības pakāpes prasības, realizēta valsts noteiktā programma **un** vismaz divas 30 minūšu garas tematiski vienotas koncertprogrammas, aktīva koncertdarbība) | |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 16 | 2 | 16 | 2 | 16 | 4 | - | - |
| 2. izglītības pakāpe | 16 | 3 | 16 | 3 | 16 | 4 | - | - |
| 3. izglītības pakāpe | - | - | 16 | 4 | 16 | 6 | 16 | 8 |
| 4. izglītības pakāpe | - | - | 16 | 4 | 16 | 8 | 16 | 10 |
| Koncertmeistars | 0,5 no grupai piešķirtā stundu skaita | | | | | | | |

\* Kultūrizglītības jomas programmu īstenotājs var paredzēt individuālo darbu, tam paredzēto stundu skaitu saskaņojot ar BJC direktori.

2.2. apakšjomas mūzikai – vokālie ansambļi, popgrupas (t.sk. solisti), mūzikas teorija/solfedžo, muzicēšanas pamatprasmes;

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** kolektīvā tiek veicināta interese par dziedāšanu vokālajos ansambļos, tiek attīstītas audzēkņu individuālās un kolektīvās muzicēšanas prasmes. Kolektīvs apgūst vienbalsīgu repertuāru, tiek attīstīta melodiskā dzirde, izstrādāts unisons.  **Darbības rezultatīvais rādītājs:** kolektīvs piedalās izglītības iestādes pasākumos, koncertos. |
| 2. izglītības pakāpe | **Audzēkņu zināšanas, iemaņas/prasmes:** Kolektīvs apgūst divbalsīgas dziesmas, veido kvalitatīvu māksliniecisko izpildījumu. Tiek likti pamati harmoniskās dzirdes attīstībai. Attīstot harmonisko dzirdi, pievērsta uzmanība intonācijai, frāzējumam un dziesmas mākslinieciskajam izpildījumam.  **Darbības rezultatīvais rādītājs:** Kolektīvs piedalās izglītības iestādes pasākumos, koncertos un skatēs. |
| 3.izglītības pakāpe | **Audzēkņu zināšanas, iemaņas/prasmes:** kolektīvs apgūst trīsbalsīgu repertuāru. Ansambļos uzmanība pievērsta tehniskajam sniegumam - intonācijai, ritmam, dikcijai, nošu teksta precizitātei, ka arī dziesmas mākslinieciskajam izpildījumam – satura atklāsmei, frāzējumam, tempam, dinamikai.  **Darbības rezultatīvais rādītājs:** kolektīvs piedalās izglītības iestādes pasākumos, koncertos un skatēs. Sagatavotas vismaz 2 tematiski vienotas 30 min garas koncertprogrammas. |
| 4. izglītības pakāpe | **Audzēkņu zināšanas, iemaņas/prasmes:** kolektīvs apgūst gan četrbalsīgu, gan daudzbalsīgu repertuāru. Ansamblis pilnveido vokālo un tehnisko meistarību, strādā pie daudzpusīga repertuāra, lai sasniegtu augstu māksliniecisko līmeni. Kolektīvajā muzicēšanā laba stila izjūta, ir radoša pašizpausme un sasniegta ansambļa individualitāte. Audzēkņus šai pakāpei izvēlas skolotājs, darbs ar talantīgajiem audzēkņiem, kuri ir ieguvuši godalgotas vietas Latvijas un starptautiskā mēroga augsta ranga konkursos, skatēs u.c., kā arī audzēkņi, kuri savu tālāko izglītību ir nolēmuši saistīt ar interešu izglītības pedagoģiju vai konkrēto interešu izglītības jomu.  **Darbības rezultatīvais rādītājs:** kolektīvs piedalās izglītības iestādes pasākumos, koncertos un skatēs. Sagatavotas vismaz 2 tematiski vienotas 30 min garas koncertprogrammas. |

Popgrupās - papildus darbs ar mikrofoniem, darbs ar apskaņošanas tehniku. Darbs ar fonogrammām. Darbs pie skatuves kustībām, dziedāšana apvienota ar kustību.

Kritēriji stundu skaita noteikšanai interešu izglītības programmai:

|  |  |  |  |  |  |  |
| --- | --- | --- | --- | --- | --- | --- |
| Audzēkņu grupas | Iesācēju  (sagatavošanas)  grupa | | Pamatgrupa  (2 tematiski vienotas koncertprogrammas 20 min) | | Meistarības grupa  (2 – 3 tematiski vienotas  30 min garas koncertprogrammas gadā, aktīva koncertdarbība) | |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 4 | 2 | 4 | 4 | - | - |
| 2. izglītības pakāpe | 4 | 2 | 4 | 4 | - | - |
| 3. izglītības pakāpe | 4 | 3 | 4 | 6 | 4 | 6 |
| 4. izglītības pakāpe | - | - | 4 | 6 | 4 | 8 |

\* Kultūrizglītības jomas programmu īstenotājs var paredzēt individuālo darbu, tam paredzēto stundu skaitu saskaņojot ar BJC direktori.

2.3. apakšjomas mūzikā – instrumentālie ansambļi, instrumentu spēle, orķestri;

Kritēriji izglītības pakāpju noteikšanai

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** kolektīvā tiek veicināta interese par mūzikas instrumentu spēli, muzicēšanu instrumentālajos ansambļos. Tiek attīstītas audzēkņu individuālās un kolektīvās muzicēšanas prasmes. Tiek attīstīta melodiskā dzirde, tiek strādāts pie unisona.  **Darbības rezultatīvais rādītājs:** kolektīvs piedalās izglītības iestādes pasākumos, koncertos. |
| 2. izglītības pakāpe | **Audzēkņu zināšanas, iemaņas/prasmes:** kolektīvs apgūst divbalsīgus, trīsbalsīgus skaņdarbus, veido kvalitatīvu izpildījumu. Tiek likti pamati harmoniskās dzirdes attīstībai. Pievērsta uzmanība vienkāršam ritmam, intonācijai, frāzējumam un skaņdarbu mākslinieciskajam izpildījumam.  **Darbības rezultatīvais rādītājs:** kolektīvs piedalās izglītības iestādes pasākumos, koncertos un skatēs. |
| 3. izglītības pakāpe | **Audzēkņu zināšanas, iemaņas/prasmes:** kolektīvs apgūst daudzbalsīgu repertuāru, atbilstoši instrumentu sastāvam. Instrumentālajos ansambļos uzmanība pievērsta tehniskajam sniegumam - intonācijai, punktētam un sinkopētam ritmam, artikulācijai, nošu teksta precizitātei, kā arī skaņdarba mākslinieciskajam izpildījumam – satura atklāsmei, frāzējumam, tempam, dinamikai. Tiek realizēts darba ar talantīgajiem jauniešiem.  **Darbības rezultatīvais rādītājs:** kolektīvs piedalās izglītības iestādes pasākumos, koncertos un skatēs. Sagatavotas vismaz 2 tematiski vienotas 30 min garas koncertprogrammas. |

Kritēriji stundu skaita noteikšanai interešu izglītības programmai:

|  |  |  |
| --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 4 | 6 |
| 2. izglītības pakāpe | 4 | 6 |
| 3. izglītības pakāpe | 4 | 6 |

2.4. apakšjomas mūzikā – vokāli instrumentālie ansambļi;

Kritēriji izglītības pakāpju noteikšanai

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** kolektīvā tiek veicināta interese par mūzikas instrumentu spēli, muzicēšanu vokāli instrumentālajos ansambļos. Audzēkņi apgūst instrumenta spēlēšanas, vokālās pamatprasmes, kā arī vingrinās kolektīvajā muzicēšanā.  **Darbības rezultatīvais rādītājs:** audzēkņi piedalās izglītības iestādes pasākumos. |
| 2. izglītības pakāpe | **Audzēkņu zināšanas, iemaņas/prasmes:** apgūtas vokālā darba, instrumentu spēles pamatprasmes. Audzēkņi orientējas nošu rakstā, ģitāristi – tabulācijā; pazīst akordus pēc burtu apzīmējumiem. Audzēkņi ir spējīgi muzicēt ansamblī.  **Darbības rezultatīvais rādītājs:** audzēkņi piedalās izglītības iestādes pasākumos, koncertos un skatēs. |
| 3. izglītības pakāpe | **Audzēkņu zināšanas, iemaņas/prasmes:** audzēkņi spēj improvizēt, pastāvīgi veidot savus melodijas modeļus, veido savas muzikālās vienības, sāk radoši izpausties. Tiek realizēts darba ar talantīgajiem jauniešiem.  **Darbības rezultatīvais rādītājs:** audzēkņi piedalās iestādes pasākumos, koncertos, skatēs. Sagatavotas vismaz 2 tematiski vienotas 30 min garas koncertprogrammas. |

Vokāli instrumentālie ansambļi - papildus darbs ar apskaņošanas tehniku, darbs pie skatuves kustībām, dziedāšana apvienota ar instrumentu spēli.

Kritēriji stundu skaita noteikšanai interešu izglītības programmai:

|  |  |  |
| --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 5 | 6 |
| 2. izglītības pakāpe | 5 | 8 |
| 3. izglītības pakāpe | 5 | 8 |

\* Kultūrizglītības jomas programmu īstenotājs var paredzēt individuālo darbu, tam paredzēto stundu skaitu saskaņojot ar BJC direktori.

**3. Kritēriji interešu izglītības programmas jomai – kultūrizglītība\* – folklora**

3.1. apakšjomas folklorā – folkloras kopa, stāstniecība, tradicionālā muzicēšana;

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** skolēns spēj orientēties nemateriālās kultūras vērtībās. Ir ieguvis vispārīgas zināšanas par savas tautas gadskārtu svētkiem, ģimenes godiem.  **Darbības rezultatīvais rādītājs:** līdzdalība izglītības iestādes sarīkojumos (Gadskārtu svētkos, u.c.) |
| 2. izglītības pakāpe | **Audzēkņu zināšanas, iemaņas/prasmes:** folkloras programmas dalībnieki spēj orientēties nemateriālās kultūras vērtībās, tautas tradīcijās. Ir ieguvuši vispārīgas zināšanas par savas tautas gadskārtu svētkiem, ģimenes godiem, tautas tērpa valkāšanas tradīcijām, apgūst vietējās tautas stāstus, teikas u.c. mutvārdu mantojumu.  **Darbības rezultatīvais rādītājs:** līdzdalība izglītības iestādes sarīkojumos (Gadskārtu svētkos, u.c.) |
| 3.izglītības pakāpe | **Audzēkņu zināšanas, iemaņas/prasmes:** apgūst tematiskās tautas dziesmas un rotaļas/dejas un citas aktivitātes, atbilstoši izstrādātajai mācību programmai.  **Darbības rezultatīvais rādītājs:** folkloras programmas grupa/kopa spēj veikt patstāvīgu, savu profilu prezentējošu darbību gan skolā, gan novada mēroga pasākumos. Kopa veic publisku aktivitāti - līdzdalība koncertā, sarīkojumā, dalība konkursos, festivālos, u.c. |
| 4. izglītības pakāpe | **Audzēkņu zināšanas, iemaņas/prasmes:** katrs kolektīva dalībnieks spēj attīstīt un parādīt sevi individuāli dažādās tradicionālās kultūras ieviržu jomās, darbs ar talantīgajiem bērniem un jauniešiem. Katrs audzēknis pastiprināti apgūst viena tautas mūzikas instrumenta spēli vai, atbilstoši mācību programmai, pastiprināti apgūst kādu folkloras žanru. Prot dejot tradicionālās dejas, pazīst rotaļas.  **Darbības rezultatīvais rādītājs:** kopas aktivitātes – koncerti, sarīkojumi, dalība konkursos. Folkloras kopa aktīvi iesaistās novada un valsts rīkotajos pasākumos. Kolektīvs spēj pats organizēt un vadīt tradicionālās kultūras sarīkojumus. |

Kritēriji stundu skaita noteikšanai interešu izglītības programmai:

|  |  |  |  |  |  |  |  |
| --- | --- | --- | --- | --- | --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai | Stundu sadalījums pa apgūstamajām jomām | | | | |
| Teorētiskās nodarbības un/vai stāstīšanas prasmes | Dziedāšana | Muzicēšana | Mūzikas instrumentu apmācība | Rotaļas, spēles, dejas |
| 1. izglītības pakāpe | 8 | 4 | 2 | 1 | - | - | 1 |
| 2. izglītības pakāpe | 8 | 6 | 2 | 2 | - | - | 2 |
| 3. izglītības pakāpe | 8 | 10 | 1 | 2 | 2 | 4 | 1 |
| 4. izglītības pakāpe | 8 | 10 | 1 | 2 | 4 | 2 | 1 |

\* Kultūrizglītības jomas programmu īstenotājs var paredzēt individuālo darbu, tam paredzēto stundu skaitu saskaņojot ar BJC direktori.

**4. Kritēriji interešu izglītības programmas jomai – kultūrizglītība\* – teātris**

4.1. apakšjoma – teātris, teātra sports, skatuves runa, leļļu teātris, kustību teātris, improvizācijas teātris

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe - ievads teātra jomas pamatos | **Audzēkņu zināšanas, iemaņas/prasmes:** trenē audzēkņu sensorās un motoriskās iemaņas, iepazīstas ar aktiermeistarības, skatuves runas, skatuves kustības pamatiem.  **Darbības rezultatīvais rādītājs:** programma atklātās nodarbības, programmas audzēkņi piedalās novada pasākumos. |
| 2. izglītības pakāpe | **Audzēkņu zināšanas, iemaņas/prasmes:** apgūst un pilnveido pamatiemaņas aktiermeistarībā, var apgūt skatuves runas, kustības, grima mākslas pamatus.  **Darbības rezultatīvais rādītājs:** no atsevišķām klašu grupām (piem., 1.-4. kl., 5.-9. kl., 10.-12. kl.) vecuma grupām izveidots teātra pamatsastāvs, kas piedalās izglītības iestādes/novada pasākumos. Ir iestudēti neliela apjoma uzvedumi/ priekšnesumi (skečs, miniatūra, literārā kompozīcija, u.c.). |
| 3. izglītības pakāpe | **Audzēkņu zināšanas, iemaņas/prasmes:** audzēkņi izprot teātra mākslas pamatprincipus, izprot teātri kā darbības mākslu.  **Darbības rezultatīvais rādītājs:** izveidots teātra pamatsastāvs, kā arī dažāda vecuma audzēkņu sagatavošanai pamatsastāvam mācību/zināšu pilnveides grupa (-as). Ir sagatavota mākslinieciski vienota izrāde (1 (viens) jauniestudējums) mācību gadā. Pamatsastāvs piedalās teātru skatēs, svētkos, festivālos u.c. pasākumos. |
| 4. izglītības pakāpe | **Audzēkņu zināšanas, iemaņas/prasmes:** aktiermeistarības attīstīšana un nostiprināšana, darbs ar talantīgajiem bērniem un jauniešiem.  **Darbības rezultatīvais rādītājs:** pamatsastāvā un sagatavošanai pamatsastāvam mācību/ zināšanu pilnveides grupās darbojas dažāda vecuma audzēkņi. Teātrim ir repertuārs, notiek publiska izrāžu demonstrēšana (vismaz 1–2 reizes mācību gadā). Ir sagatavota mākslinieciski vienota izrāde (1 (viens) jauniestudējums) mācību gadā. Vismaz reizi 2 gados jāiestudē izrāde ar dažāda vecuma audzēkņu piedalīšanos. Pamatsastāvs piedalās valsts vai starptautiska līmeņa pasākumos. |

Kritēriji stundu skaita noteikšanai interešu izglītības programmai:

|  |  |  |  |  |
| --- | --- | --- | --- | --- |
| Izglītības pakāpe | Minimālais audzēkņu skaits vienā grupā | Maksimālais stundu skaits nedēļā vienai grupai | Stundu sadalījums pa apgūstamajām jomām | |
| Aktiera meistarība | Skatuves runa, dziedāšana, skatuves kustība, deja, grims u.c.  ar teātra mākslu saistītās jomas |
| 1. izglītības pakāpe | 10 | 2 | 2-1 | 0-1 |
| 2. izglītības pakāpe | 10 | 6 | 4-6 | 2-0 |
| 3. izglītības pakāpe | 10 | 8 | 4-8 | 4-0 |
| 4. izglītības pakāpe | 10 | 8 | 4-6 | 4-2 |

\* Kultūrizglītības jomas programmu īstenotājs var paredzēt individuālo darbu, tam paredzēto stundu skaitu saskaņojot ar BJC direktori.

**5. Kritēriji interešu izglītības programmas jomai – kultūrizglītība\* – vizuālā un vizuāli plastiskā māksla**

5.1. apakšjomas – zīmēšana, gleznošana, grafika, floristika, porcelāna un stikla apgleznošana, mezglošana, pīšana, rokdarbi (tradicionālie, netradicionālie, kombinētie), tekstilmāksla (zīda apgleznošana, batika), kolāža, aušana, instalācija, tēlniecība, veidošana, modes un stila aksesuāri, rotu izgatavošana, papīra plastikas dizains, rotaļlietu izgatavošana (no dažādiem materiāliem), pērļošana, cita vizuālās, vizuāli plastiskās mākslas programmas.

Kritēriji izglītības pakāpju noteikšanai

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** audzēkņi iepazīst vizuālās un vizuāli plastiskās mākslas vērtības. Apgūst zināšanas par vizuālās un vizuāli plastiskās mākslas pamatelementiem un likumsakarībām. Audzēkņi mācās izteikt savus pārdzīvojumus, sajūtas, domas, idejas ar mākslas valodas palīdzību.  **Darbības rezultatīvais rādītājs:** izglītības iestādē divasreizes mācību gadā tiek organizētas audzēkņu darbu izstādes. Programmas audzēkņi piedalās novada organizētajās darbu skatēs/izstādēs/konkursos. |
| 2. izglītības pakāpe | **Audzēkņu zināšanas, iemaņas/prasmes:** audzēkņi attīsta prasmes un iemaņas vizuālajā un lietišķajā mākslā, turpina radoši darboties. Strādā pie profesionālu iemaņu nostiprināšanas.  **Darbības rezultatīvais rādītājs:** izglītības iestādē divasreizes mācību gadā tiek organizētas audzēkņu darbu izstādes. Audzēkņi piedalās novada organizētajās darbu skatēs/izstādēs/konkursos. |
| 3. izglītības pakāpe | **Audzēkņu zināšanas, iemaņas/prasmes:** audzēkņi pilnveido iemaņas attiecīgajā mākslas jomā, veido savus autordarbus. Tiek novērtētas audzēkņu radošās spējas.  **Darbības rezultatīvais rādītājs:** izglītības iestādē tiek organizētas audzēkņu darbu izstādes. Audzēkņi piedalās novada organizētajās darbu skatēs/izstādēs/konkursos, kā arī valsts vai starptautiskā mēroga aktivitātēs. |
| 4. izglītības pakāpe | **Audzēkņu zināšanas, iemaņas/prasmes:** audzēkņi sasnieguši meistarības pakāpi attiecīgajā jomā un turpina to pilnveidot. Audzēkņus šai pakāpei izvēlas skolotājs. Grupā tiek uzņemti talantīgie/apdāvināti audzēkņi; audzēkņi, kuri ir ieguvuši godalgotas vietas Latvijas un starptautiskā mēroga augsta ranga sacensībās, izstādēs, konkursos, skatēs u.c. (Eiropas, pasaules čempionāti, konkursi u.c.), kā arī audzēkņi, kuri savu tālāko izglītību ir nolēmuši saistīt ar interešu izglītības pedagoģiju vai konkrēto interešu izglītības jomu.  **Darbības rezultatīvais rādītājs:** izglītības iestādē divasreizes mācību gadā tiek organizētas audzēkņu darbu izstādes. Audzēkņi piedalās novada, organizētās darbu skatēs/izstādēs/konkursos, kā arī ar augstiem sasniegumiem valsts un starptautiska mēroga aktivitātēs. Tiek organizētas audzēkņu personālizstādes. |

Kritēriji stundu skaita noteikšanai interešu izglītības programmai:

|  |  |  |  |  |
| --- | --- | --- | --- | --- |
| Interešu izglītības apakšprogrammas | Vizuālā māksla | | Vizuāli plastiskā māksla | |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 8 | 2-4 | 8 | 4 |
| 2. izglītības pakāpe | 8 | 4-6 | 8 | 6 |
| 3. izglītības pakāpe | 8 | 6 | 8 | 6 |
| 4. izglītības pakāpe | 8 | 8 | 8 | 8 |

\* Kultūrizglītības jomas programmu īstenotājs var paredzēt individuālo darbu, tam paredzēto stundu skaitu saskaņojot ar BJC direktori.

**6. Kritēriji interešu izglītības programmas jomai – STEM (matemātika; inženierzinātne - auto/moto/avio/raķešu, ūdens transporta modelisms, konstruēšana un tehniskā modelēšana, mehatronika; tehnoloģijas – datorika, dizains un tehnoloģijas, radošās industrijas; zinātne – dabaszinātne)**

6.1. apakšjomas inženierzinātnei - inerces auto modelisms, kordas auto modelisms, radiovadāmo auto modelisms, trases auto modelisms, brīvi lidojošo lidmašīnu un planieru modelisms, gaisa pūķu konstruēšana, auto maketu (mērogkopiju) gatavošana, lidmašīnu, planieru un raķešu maketu (mērogkopiju) gatavošana, radiovadāmo lidmašīnu un planieru, modelisms, kordas lidmodelisms, raķešu-kosmiskais modelisms, telpu lidmašīnu modelisms, dzelzceļa tehnikas modelisms, brīvi peldošo kuģu modelisms, kuģu maketu (mērogkopiju) gatavošana, kordas kuģu modelisms, radiovadāmo kuģu un jahtu modelismsmehatronika;

6.2. apakšjomas inženierzinātnei – mehatronika;

6.3. apakšjomas konstruēšanai un tehniskai modelēšanai – droni, elektronika, radioelektronika, lego konstruēšana, mikroautomobiļu un kartingu konstruēšana, mini motociklu konstruēšana, minikāru konstruēšana, mazmoto restaurēšana, robotika, tehniskā modelēšana un konstruēšana, cita konstruēšanas un tehniskās modelēšanas programma.

Kritēriji izglītības pakāpju noteikšanai:

|  |  |
| --- | --- |
| 1.izglītības pakāpe | **Audzēkņu zināšanas, iemaņas/prasmes:** audzēkņi iepazīst inženierzinātnes jomu. Auto/moto/avio/raķešu, ūdens transporta modelismu, konstruēšanu un tehnisko modelēšanu, šo jomu iespējas. Audzēkņi apgūst elementārās darba prasmes ar dažādiem materiāliem: papīrs, kartons, koks, metāls, apgūst drošības tehniku un darba kultūru. Iemācās rīkoties ar instrumentiem, darba galdiem, elektrotehniku. Attīsta intereses un spējas, modelēšanas dotības, konstruktīvu domāšanu, gūst tehniskās jaunrades pieredzi, mācās veikt aprēķinus, praktizē loģisko domāšanu, spēj analizēt un noteikt likumsakarības. Veido pamatu bērnu zināšanām un prasmēm matemātikā, modelēšanā, konstruēšanā, zinātnes un tehnikas vēsturē un mūsdienu zinātnes attīstības pamatprocesos. Apgūst telpisko domāšanu, veidojot modeļus un maketus pēc oriģināli izstrādātiem bāzes modeļiem. Apgūst grupas darba pieredzi, veidojot kolektīvus darbus un projektus.  **Darbības rezultatīvais rādītājs:** patstāvīgi māk izgatavot modeli pēc zīmējuma. |
| 2.izglītības pakāpe | **Audzēkņu zināšanas, iemaņas/prasmes:** programmā darbojas audzēkņi ar priekšzināšanām. Audzēkņi veido daudz sarežģītākas konstrukcijas, modeļus, maketus. Rīkojas ar sarežģītākiem instrumentiem un darba rīkiem. Padziļināti apgūst tehnikas vēsturi, matemātiskas formulas, analizē un spēj noteikt likumsakarības. Veido tehniskos zīmējumus, rasējumu izklāstus. Apgūst aerodinamikas, elektronikas, automātikas, elektrotehnikas, galdniecības, modeļu dizaina un noformēšanas pamatus.  **Darbības rezultatīvais rādītājs:** dalība konkursos u.c. pasākumos. |
| 3.izglītības pakāpe | **Audzēkņu zināšanas, iemaņas/prasmes:** programmā darbojas audzēkņi ar priekšzināšanām. Audzēkņi ir apguvuši prasmi strādāt ar darbam nepieciešamiem instrumentiem, materiāliem un elektrotehniku. Audzēkņi mācās patstāvīgi un radoši strādāt, pārzina aerodinamikas, elektronikas, automātikas, elektrotehnikas, galdniecības, modeļu dizaina un noformēšanas pamatus. Padziļināti apgūst tehnikas vēsturi, matemātiskas formulas, analizē un spēj noteikt likumsakarības. Veido patstāvīgi tehniskos zīmējumus, rasējumu izklāstus.  **Darbības rezultatīvais rādītājs:** dalība konkursos, skatēs, sacensībās. |
| 4. izglītības pakāpe | **Audzēkņu zināšanas, iemaņas/prasmes:** audzēkņus šai pakāpei izvēlas skolotājs. Grupā tiek uzņemti talantīgie/apdāvināti audzēkņi; audzēkņi, kuri ir ieguvuši godalgotas vietas Latvijas un starptautiskajā mēroga augsta ranga sacensībās, izstādēs, konkursos, skatēs u.c. (Eiropas, pasaules čempionāti, konkursi u.c.), kā arī audzēkņi, kuri savu tālāko izglītību ir nolēmuši saistīt ar interešu izglītības pedagoģiju vai konkrēto interešu izglītības jomu.  **Darbības rezultatīvais rādītājs:** godalgotu vietu iegūšana valsts un starptautiskajā mēroga augsta ranga sacensībās, izstādēs, konkursos, skatēs u.c. (Eiropas, pasaules čempionāti, konkursi u.c.). |

Kritēriji stundu skaita noteikšanai interešu izglītības programmai:

|  |  |  |
| --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 8 | 4 |
| 2. izglītības pakāpe | 8 | 4 |
| 3. izglītības pakāpe | 8 | 6 |
| 4. izglītības pakāpe | 8 | 8 |

6.4. apakšjomas datorikai - 3D konstruēšana, datorapmācība, datortehnikas konstruēšana, datorgrafika, informācijas tehnoloģiju apguve, programmēšana);

6.5. apakšjomas dizainam un tehnoloģijām - ādas apstrādes dizains, keramika un dizains, kokapstrāde un dizains, metālapstrāde un dizains, stikla dizains, vitrāža, šūšana, modelēšana, dizains, materiālu apstrāde un pārstrāde (lietu otrā dzīve));

6.6. apakšjomas radošajām industrijām - animācija, audio/video ierakstu studijas, foto, kino, video, cita dizaina un radošo industriju programma;

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes: a**udzēkņi apgūst pamata terminoloģiju, pamatiemaņas darbā ar datoru, informācijas tehnoloģijām, datorgrafiku un programmēšanas pamatus.  Iegūst zināšanas par dizaina un tehnoloģiju jomu, iepazīt dažādus materiālus, to apstrādi un pārstrādi, tehnoloģijas, kuras izmantojamas darbam ar dažādiem materiāliem (ādu, keramikas izstrādājumiem, koku, metālu, stiklu, tekstilu u.c.).  Radošo industriju apakšjomā audzēkņi apgūst prasmes animācijā, iepazīst foto, audio/video, kino izmantojamās tehnoloģijas, izzina apgaismošanas tehnoloģijas, apgūst video montāžas un attēlu grafiskās apstrādes pamatus, kombinēto uzņēmumu montāžu. Iepazīstas ar pasaules un Latvijas kino/foto vēsturi. Apgūst vienkāršus uzdevumus, darba kultūru. Audzēkņi apgūst drošības un iekšējos kārtības noteikumus darbā ar tehnoloģijām un instrumentiem kabinetā. Audzēkņi iepazīst datorikas, dizaina un tehnoloģiju tipus, svarīgākās tehnoloģiskās ierīces un to funkcijas. Mācās praktiski lietot dažāda veida informācijas tehnoloģiju ierīces, iepazīt to darbības pamatprincipus un pielietojumu.  **Darbības rezultatīvais rādītājs:** dalība skatēs, konkursos, sacensībās. |
| 2. izglītības pakāpe | **Audzēkņu zināšanas, iemaņas/prasmes:** programmā darbojas audzēkņi ar priekšzināšanām. Audzēkņi pilnveido prasmi strādāt ar darbam nepieciešamo programmu un perifērām iekārtām. Strādā ar uzdevumiem, kas veicina iemaņas problēmu atrisināšanā.  **Darbības rezultatīvais rādītājs:** dalība skatēs, konkursos, sacensībās. |
| 3. izglītības pakāpe | **Audzēkņu zināšanas, iemaņas/prasmes:** programmā darbojas audzēkņi ar priekšzināšanām. Audzēkņi ir apguvuši prasmi strādāt ar darbam nepieciešamām programmām, materiāliem un perifēro tehniku. Audzēkņi mācās patstāvīgi un radoši strādāt. 3. izglītības pakāpē tiek praktizēts individuālais un grupu darbs, izstrādājot dažāda veida projektus, kas balstīti uz 1. un 2. izglītības pakāpē iegūtajām zināšanām.  **Darbības rezultatīvais rādītājs:** dalība skatēs, konkursos, sacensībās. |
| 4. izglītības pakāpe | **Audzēkņu zināšanas, iemaņas/prasmes:** audzēkņus šim līmenim izvēlas skolotājs. Darbs ar talantīgajiem bērniem un jauniešiem. Audzēkņi, kuri ir ieguvuši godalgotas vietas Latvijas un starptautiskajā mēroga augsta ranga sacensībās, izstādēs, konkursos, skatēs u.c. (Eiropas, pasaules čempionāti, konkursi u.c.).  **Darbības rezultatīvais rādītājs:** godalgotu vietu iegūšana valsts un starptautiskajā mēroga augsta ranga sacensībās, izstādēs, konkursos, skatēs u.c. (Eiropas, pasaules čempionāti, konkursi u.c.). |

**\*** tiek apstiprinātas tikai programmas, kas nav saistītas ar pamata un vispārējās vidējās izglītības mācību programmu un dalība konkursos, sacensībās, kas nav mācību priekšmeta olimpiādes, konkursi, sacensības.

Kritēriji stundu skaita noteikšanai interešu izglītības programmai:

|  |  |  |
| --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 8 | 4 |
| 2. izglītības pakāpe | 8 | 4 |
| 3. izglītības pakāpe | 8 | 6 |
| 4. izglītības pakāpe | 5 | 6 |

6.7. apakšjomas dabaszinātnē – astronomija, bioloģija (botānika, zooloģija), dabaszinības, ekoloģija, fizika, ģeogrāfija, kartogrāfija, ķīmija, lauksaimniecība, vides aizsardzība, vides dizains, vides pētnieki/eksperimenti.

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** nodarbībās telpās un dabas vidē tiek radīta interese un gūtas zināšanas par dabaszinātni un to apakšjomām, vides daudzveidību, norisēm un likumsakarībām. Skolēni mācās klasificēt, salīdzināt, vispārināt. Tiek apgūta materiālu vākšana dabas vidē (augu, augšņu paraugu, iežu, putnu spalvu utt.). Tiek veikti novērojumi, vienkārši eksperimenti. Skolēni izzina bioloģiskos, astronomiskos, ekoloģiskos procesus dabā, fizikas, ķīmijas likumsakarības. Iepazīt kartogrāfiju, lauksaimniecības jomu, vides aizsardzības un dizaina pamatprincipus, pētniecību un eksperimentēšanu.  **Darbības rezultatīvais rādītājs:** audzēkņu sasniegumi un aktivitātes tiek prezentēti programmas vai izglītības iestādes mērogā. |
| 2. izglītības pakāpe | **Audzēkņu zināšanas, iemaņas/prasmes:** tiek papildinātas zināšanas par vidi (vai konkrētu jomu). Nodarbībās telpās un dabas vidē tiek papildinātas zināšanas par dabaszinātni un to apakšjomām, vides daudzveidību, norisēm un likumsakarībām. Tiek apgūta prasme veikt pētniecības un projektu darbus, noformēt tos. Tiek sekmēta skolēnu kritiskās domāšanas attīstīšana. Tiek apgūtas prasmes un iemaņas izpētes vai projektu darbu veikšanā dabā.  **Darbības rezultatīvais rādītājs:** pētnieciskie darbi tiek prezentēti novada un valsts mēroga pasākumos. |
| 3. izglītības pakāpe | **Audzēkņu zināšanas, iemaņas/prasmes:** tiek papildinātas zināšanas, kas iegūtas 1. un 2. izglītības pakāpē par vidi (vai konkrētu dabaszinātņu jomu). Tiek sekmēta vides (vai konkrētas jomas) kopsakarību izpratne. Skolēni apzinās vides problēmas dažādos līmeņos (vietējā, reģionālā, globālā). Praktiski un atbildīgi rīkojas situācijas uzlabošanā. Tiek veikti pētniecības vai projektu darbi dabas vidē .  **Darbības rezultatīvais rādītājs:** pētnieciskie darbi tiek prezentēti novada, valsts un starptautiskā mērogā. Audzēkņi piedalās dažādās aktivitātēs tai skaitā nevalstisko organizāciju pasākumos (talkās, kampaņās, projektos, konkursos u.c.), iesaista tajās citus. |

Kritēriji stundu skaita noteikšanai interešu izglītības programmai:

|  |  |  |
| --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 6 | 4 |
| 2. izglītības pakāpe | 6 | 5 |
| 3. izglītības pakāpe | 6 | 6 |

**7. Kritēriji interešu izglītības programmas joma – sporta un fizisko aktivitāšu interešu izglītības programmas ( galda spēles, individuālie sporta veidi, sporta spēles):**

7.1. apakšjomas galda spēlēm – bridžs, dambrete, galda hokejs, novuss, prāta spēles, šahs, cita galda spēļu programma;

7.2. apakšjomas individuālajiem sporta veidiem – aerobika, airēšana, alpīnisms, atlētiskā vingrošana, badmintons, bokss / taibokss, brīvā cīņa, daiļslidošana, džudo, fitness, galda, teniss , grieķu-romiešu cīņa, kāpšanas sports, klinšu kāpšana, karatē, krosmintons (spīdmintons), lēkšana uz batuta, mākslas vingrošana, orientēšanās, peldēšana, riteņbraukšana, bmx, skrituļslidošana, sporta dejas, sporta tūrisms, sporta vingrošana, taekvondo, teniss, triatlons, vieglatlētika, vispusīgā fiziskā sagatavotība, slidošana, slēpošana, e-sports/videospēles, cirka studija (akrobātika), motosports, ūdens motosports, cita individuālā sporta veida programma;

7.3. apakšjomas sporta spēlēm - basketbols, boča (boccia), volejbols, florbols, frisbijs, futbols, hokejs, lakross/ interkross, rokasbumba, tautas bumba, cita sporta spēļu

programma.

Kritēriji izglītības pakāpju noteikšanai:

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** audzēkņi ir iepazīstināti ar sporta veida pamatprasmēm. Audzēkņi iepazīstas ar dažādām veselību veicinošām fiziskajām aktivitātēm, ar vispārattīstošajiem vingrinājumiem, apgūst dažādu sporta veidu pamatus (sporta spēles, vieglatlētika utt.). Audzēkņi zina personīgās higiēnas un drošības noteikumus.  **Darbības rezultatīvais rādītājs:** audzēkņi piedalās programmas un iestādes rīkotajos sporta jomas pasākumos. |
| 2. izglītības pakāpe | **Audzēkņu zināšanas, iemaņas/prasmes:** audzēkņi zina izvēlētā sporta veida vēsturi un pazīstamos sportistus, sporta veida pamatnoteikumus. Ir apgūtas izvēlētā sporta veida pamatprasmes. Audzēkņi saprot izvēlēta sporta veida sacensību noteikumus un māk tos izmantot.  **Darbības rezultatīvais rādītājs:** audzēkņi/komanda\* piedalās novada sacensībās, sporta pasākumos. Atsevišķos sporta veidos – startē individuāli, piedalās paraugdemonstrējumos. |
| 3. izglītības pakāpe | **Audzēkņu zināšanas, iemaņas/prasmes:** ir nostiprinātas iemaņas/prasmes izvēlētajā sporta veidā. Audzēkņi var komentēt, izskaidrot izvēlētā sporta veida tehniku, spēj rīkoties standarta situācijās un zina izvēlētā sporta veida sacensībunoteikumus.  **Darbības rezultatīvais rādītājs:** audzēkņi/komanda\* piedalās novada pasākumos, pārgājienos, treniņu izbraukumos. |
| 4. izglītības pakāpe | **Audzēkņu zināšanas, iemaņas/prasmes:** audzēkņi pilnveido zināšanas, iemaņas/ prasmes konkrētajā sporta veidā. Notiek audzēkņu sagatavošana darbam ar paaugstinātu slodzi augstu rezultātu sasniegšanai.  **Darbības rezultatīvais rādītājs:** audzēkņi/komanda\* regulāri piedalās novada un valsts pasākumos ar labiem rezultātiem, kā arī treniņu izbraukumos, nometnēs un citās aktivitātēs. |

\* komandu sporta veidos - programma sastāv vismaz no vienas komandas, kurā audzēkņu skaits nevar būt mazāks kā konkrētā sporta veida vienas komandas dalībnieku skaits, un rezervistiem

Kritēriji stundu skaita noteikšanai interešu izglītības programmai:

|  |  |  |  |  |
| --- | --- | --- | --- | --- |
| Interešu izglītības apakšprogrammas | **Galda spēles, individuālie sporta veidi:** | | **Komandu sporta veidi:**  Basketbols, rokasbumba un citi komandas sporta veidi. | |
| Minimālais audzēkņu skaits vienā grupā | Maksimālais stundu skaits nedēļā vienai grupai | Minimālais audzēkņu skaits vienā grupā | Maksimālais stundu skaits nedēļā vienai grupai |
| nav | 10 | 3 | - | - |
| 1. izglītības pakāpe | 8 | 4 | 16 | 4 |
| 2. izglītības pakāpe | 8 | 6 | 16 | 6 |
| 3. izglītības pakāpe | 8 | 8 | 14 | 8 |
| 4. izglītības pakāpe | 8 | 10 | \*\*\* un divi rezervisti | 10 |
| 5. izglītības pakāpe | 8 | 12 | \*\*\* un divi rezervisti | 12 |

**8. Kritēriji interešu izglītības programmas joma – sociālās un pilsoniskās jomas interešu izglītības programmas** (medicīna un veselība, plašsaziņas līdzekļi un komunikācija, ekonomika un uzņēmējdarbība, vēsture, kulturoloģija, personīgā un sociālā drošība, jauniešu iniciatīvas, valoda, valoddarbība, citas sociālās un pilsoniskās jomas interešu izglītības programmas)

8.1. apakšjomas medicīnai un veselībai – anatomija, veselībpratība/veselīgs dzīvesveids, medicīna;

8.2. apakšjomas plašsaziņas līdzekļiem un komunikācijai - medijpratība, Multimediji (Radio/TV), žurnālistika;

8.3. apakšjomas ekonomikai un uzņēmēmējdarbībai - projektu mācība, mazā biznesa skola, cita ar uzņēmējdarbību saistīta programma, mājsaimniecība;

8.4. apakšjomas vēsturei – arheoloģija, novadpētniecība (skolas muzejdarbība, gidi);

8.5. apakšjomas kulturoloģijai - latviskā dzīvesziņa, Eiropas un citu valstu/tautu kultūra;

8.6. apakšjomas personīgajai un sociālajai drošībai - pārvietošanās un satiksmes drošība, drošība/pašaizsardzība;

8.7. apakšjomas jauniešu iniciatīvām - pilsoniskās līdzdalības un līderības mācība, jaunsardzes, mazpulku, skautu un gaidu interešu izglītības programmas;

8.9. apakšjomas valodām -angļu, franču, latviešu, poļu, vācu, latgaliešu, lībiešu, cita valodas programma;

8.10. apakšjomas valoddarbībai -literārā jaunrade, retorikas māksla, lasītprasmes pilnveide;

8.11. apakšjomas citām izglītojošām programmām - pirmsskolas vecuma bērnu radošās nodarbības (estētikas skola, bēbīšu skola, mazuļu skoliņa utt.), sākumskolas vecuma bērnu, radošās nodarbības , Eiropas Savienības mācība, Ekoskolu programma;

8.12. citas sociālās un pilsoniskās jomas interešu izglītības programmas.

Kritēriji izglītības pakāpju noteikšanai

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** audzēkņu ieinteresēšana sociālās un pilsoniskās jomas aktualitātēs, pamatiemaņu un zināšanu apguvē, valodniecībā. Veicināta audzēkņu ieinteresētība un atbildība, sociālā un pilsoniskā līdzdalība un iesaiste sabiedriskos procesos, socializēšanās prasme. Iepazīstināšana ar veselības jomu un veselīga dzīvesveida uzturēšanas pamatprincipiem. Sekmēt valodu apguvi, lasītprasmi, literāro jaunradi un radošo izpausmi. Iepazīstināt ar ekonomikas un uzņēmējdarbības nozarēm, to darbības pamatprincipiem. Lēmumu pieņemšana, informācijas, viedokļu analīze, medijpratība.  **Darbības rezultatīvais rādītājs:** dalība programmas vai iestādes mēroga pasākumos. |
| 2. izglītības pakāpe | **Audzēkņu zināšanas, iemaņas/prasmes:** audzēkņu zināšanu pilnveidošana un paaugstināšana sociālajā un pilsoniskajā jomā, konkrēto zināšanu pamatu apgūšana; audzēkņi spēj pielietot zināšanas pēc parauga vai līdzīgās situācijās, paust viedokli, izzināt.  **Darbības rezultatīvais rādītājs:** piedalās novada pasākumos. |
| 3. izglītības pakāpe | **Audzēkņu zināšanas, iemaņas/prasmes:** talantīgo audzēkņu atlase; audzēkņu sagatavošana darbam ar paaugstinātu slodzi augstu rezultātu sasniegšanai; meistarības pilnveidošana; audzēkņi spēj pielietot zināšanas, prasmes un iemaņas;  **Darbības rezultatīvais rādītājs:** piedalās novada un valsts līmeņa pasākumos. |
| 4. izglītības pakāpe | **Audzēkņu zināšanas, iemaņas/prasmes:** darbs ar talantīgajiem bērniem un jauniešiem, meistarības attīstīšana un nostiprināšana; audzēkņi spēj rīkoties radoši jaunās nestandarta situācijās, pielietojot iegūtās zināšanas un prasmes;  **Darbības rezultatīvais rādītājs:** piedalās valsts un starptautiska līmeņa pasākumos. |

Kritēriji stundu skaita noteikšanai interešu izglītības programmai:

|  |  |  |
| --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 8 | 2 |
| 2. izglītības pakāpe | 8 | 4 |
| 3. izglītības pakāpe | 8 | 6 |
| 4. izglītības pakāpe | 8 | 6 |

**9. Kritēriji interešu izglītības programmas joma – mazākumtautību valodas un kultūrvēstures interešu izglītības programmas**

9.1. apakšjomas mazākumtautību valodām un kultūrvēsturei – mazākumtautību valoda un kultūrvēsture pirmsskolas, sākumskolas un pamatskolas vecuma izglītojamiem.

Kritēriji izglītības pakāpju noteikšanai

|  |  |
| --- | --- |
| 1. izglītības pakāpe | **Audzēkņu zināšanas, iemaņas/prasmes:** nodrošina izglītojamajiem mazākumtautības valodas prasmju apguvi un attīstību - veicina izglītojamo interesi saglabāt un attīstīt mazākumtautību identitāti, valodu un kultūras savdabību, sekmē zināšanu apguvi par nemateriālo kultūras mantojumu un kultūras savdabību. Audzēkņi gūst pieredzi, kopjot un iedzīvinot mazākumtautību tradīcijas. Attīsta kritisko domāšanu un problēmu risināšanu, jaunradi un uzņēmējspējas, pašvadītu mācīšanos, sadarbību, pilsonisko līdzdalību un digitālās prasmes.  Audzēkņi apgūst:  - valoddarbības prasmes (pirmsskolas vecuma izglītojamie – runāt un klausīties, pamatskolas vecuma izglītojamie – runāt, klausīties, lasīt, rakstīt) un izkopj tekstveides prasmi un valodas kā mazākumtautības kultūras un identitātes vērtības lietojumu;  - mutvārdu tradīcijas (folkloras veidi un žanri) un izpausmes, spēles, rotaļu tradīcijas, gadskārtu svētkus, etniskos simbolus, pēc iespējām tradicionālās dziedāšanas, muzicēšanas, dejošanas īpatnības un amatniecības prasmes;  - kultūras savdabību raksturojošos artefaktus (literatūrā, mūzikā, tēlotāja mākslā, dejas, teātra un kino mākslā), ievērojamākās kultūras personības un viņu nozīmīgāko veikumu, kultūras vērtību saglabāšanas un tālāknodošanas iespējas.  **Darbības rezultatīvais rādītājs:** dalība rotaļnodarbībās, interešu izglītības programmas nodarbībās vai iestādes mēroga pasākumos. |
| 1. izglītības pakāpe | **Audzēkņu zināšanas, iemaņas/prasmes:** audzēkņi iesaistās mazākumtautības valodas prasmju apguvē un attīstībā, ir veicināta izglītojamo interese saglabāt un attīstīt mazākumtautību identitāti, valodu un kultūras savdabību, tiek nodrošināta zināšanu apguve par mazākumtautību nemateriālo kultūras mantojumu. Audzēkņi piedalās kolektīvos, izstrādā grupu/individuālus projektus, kopjot un iedzīvinot mazākumtautību tradīcijas, un radoši iesaistās Latvijas kultūrvides daudzveidībā. Attīsta kritisko domāšanu un problēmu risināšanu, jaunradi un uzņēmējspējas, pašvadītu mācīšanos, sadarbību, pilsonisko līdzdalību un digitālās prasmes.  Audzēkņi apgūst:  - valoddarbības prasmes (pirmsskolas vecuma izglītojamie – runāt un klausīties, pamatskolas vecuma izglītojamie – runāt, klausīties, lasīt, rakstīt) un izkopj tekstveides prasmi un valodas kā mazākumtautības kultūras un identitātes vērtības lietojumu;  - mutvārdu tradīcijas (folkloras veidi un žanri) un izpausmes, spēles, rotaļu tradīcijas, gadskārtu svētkus, etniskos simbolus, pēc iespējām tradicionālās dziedāšanas, muzicēšanas, dejošanas īpatnības un amatniecības prasmes;  - kultūras savdabību raksturojošos artefaktus (literatūrā, mūzikā, tēlotāja mākslā, dejas, teātra un kino mākslā), ievērojamākās kultūras personības un viņu nozīmīgāko veikumu, kultūras vērtību saglabāšanas un tālāknodošanas iespējas.  **Darbības rezultatīvais rādītājs:** dalība interešu izglītības pasākumos iestādes, novada mērogā. |
| 1. izglītības pakāpe | **Audzēkņu zināšanas, iemaņas/prasmes:** audzēkņi apgūst mazākumtautības valodas prasmes un veicina mazākumtautību valodu un kultūras attīstību, ir sekmēta izglītojamo interese saglabāt un attīstīt mazākumtautību identitāti, valodu un kultūras savdabību. Tiek nodrošināta zināšanu apguve par mazākumtautību nemateriālo kultūras mantojumu. Audzēkņi piedalās kolektīvos, izstrādā grupu/individuālus projektus, piedalās kultūras pasākumos, kopjot un iedzīvinot mazākumtautību tradīcijas, un radoši iesaistās Latvijas kultūrvides daudzveidībā. Attīsta kritisko domāšanu un problēmu risināšanu, jaunradi un uzņēmējspējas, pašvadītu mācīšanos, sadarbību, pilsonisko līdzdalību un digitālās prasmes.  Audzēkņi apgūst:  - valoddarbības prasmes (pirmsskolas vecuma izglītojamie – runāt un klausīties, pamatskolas vecuma izglītojamie – runāt, klausīties, lasīt, rakstīt) un izkopj tekstveides prasmi un valodas kā mazākumtautības kultūras un identitātes vērtības lietojumu;  - mutvārdu tradīcijas (folkloras veidi un žanri) un izpausmes, spēles, rotaļu tradīcijas, gadskārtu svētkus, etniskos simbolus, pēc iespējām tradicionālās dziedāšanas, muzicēšanas, dejošanas īpatnības un amatniecības prasmes;  - kultūras savdabību raksturojošos artefaktus (literatūrā, mūzikā, tēlotāja mākslā, dejas, teātra un kino mākslā), ievērojamākās kultūras personības un viņu nozīmīgāko veikumu, kultūras vērtību saglabāšanas un tālāknodošanas iespējas.  **Darbības rezultatīvais rādītājs:** dalība interešu izglītības pasākumos iestādes, novada un valsts mērogā. Sagatavotas vismaz 2 tematiski vienotas 30 min garas koncertprogrammas vai dalība reģionālā, valsts/starptautiska mēroga konkursā, skatē, pasākumā. |

Kritēriji stundu skaita noteikšanai interešu izglītības programmai:

|  |  |  |
| --- | --- | --- |
| Izglītības pakāpes | Minimālais audzēkņu skaits vienā grupā | Maksimālais stundu skaits nedēļā vienai grupai |
| 1. izglītības pakāpe | 6 | 3 |
| 2. izglītības pakāpe | 6 | 4 |
| 3. izglītības pakāpe | 6 | 6 |